Lav et referat af nedenstående tekst:

Tekst:
Årets damesvømmer, årets herresvømmer eller årets gyldne badehætte. Der er mange prestige fyldte priser på spil, når Dansk svømmeunion i samarbejde med Dansk svømmetræner sammenslutning tirsdag aften afholder deres første Galla Award Show. - Vi glæder os til en festaften i Cirkusbygningen, hvor svømmefølelserne kan få frit spil i salen, når vi kigger tilbage på et svømmesports-år som har budt på en bred vifte af store bedrifter. For os er det vigtigt at se tilbage på året, der er gået og hylde alle de store præstationer, der har været - både blandt atleter, trænere og frivillige, udtaler Kjeld Egebo Larsen, formand i Dansk Svømmeunion Nordjyske Mie Ø. har en chance for at skulle på scenen for at modtage en Award hele to gange. Hun er nemlig både nomineret i kategorien 'Den gyldne Badehætte og 'Årets damesvømmer'. Årets Damesvømmer er en kvindelig svømmer, der har markeret sig i løbet af det forgangne år. Årets gyldne Badehætte er en pris til den atlet, der får publikum, fans og holdkammerater til at følge med i svømmedisciplinerne. Derudover bliver der uddelt priser i kategorierne: Årets Herresvømmer, Talentprisen, Årets Træner, Upcoming Træner, Årets klub, Årets ildsjæl, Officialprisen, Svømmesportens Hall of Fame.

Referat:
Tirsdag aften afholder Dansk svømmeunion for første gang et Galla Award Show og Nordjyske Mie Ø er nomineret i flere kategorier.